CELEX: 62015FN0060
Language: mt
Date: 2015-04-22 00:00:00
Title: Kawża F-60/15: Rikors ippreżentat fit-22 ta’ April 2015 – ZZ vs UASI

29.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/48
            
         Rikors ippreżentat fit-22 ta’ April 2015 – ZZ vs UASI
   (Kawża F-60/15)
   (2015/C 213/78)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentant: N. Lhoëst, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI)
   
      Suġġett u deskrizzjoni tat-tilwima
   
   L-annullament tad-deċiżjoni tal-President tal-UASI tal-4 ta’ Ġunju 2014 li tittermina l-kuntratt ta’ membru tal-persunal temporanju tar-rikorrent kif ukoll it-talba, jekk possibbli, li dan jiġi rrijintegrat fl-UASI u, jekk le, li jirċievi kumpens pekunjarju ekwu għall-allegata terminazzjoni illegali tal-kuntratt tiegħu u, finalment, it-talba għad-danni morali allegatament subit.
   
      Talbiet
   
   
               —
            
            
               Jannulla d-deċiżjoni tal-President tal-UASI tal-4 ta’ Ġunju 2014 li tittermina l-kuntratt ta’ membru tal-persunal temporanju tar-rikorrent;
            
         
               —
            
            
               Konsegwentement, jordna r-rijintegrazzjoni tar-rikorrent u jikkundanna lill-konvenut għad-danni u b’hekk għall-ħlas lir-rikorrenti tar-remunerazzjoni għall-perijodu ta’ bejn id-dħul fis-seħħ tat-tħassir tal-kuntratt tiegħu u d-data tar-rijintegrazzjoni tiegħu minħabba l-annullament tad-deċiżjoni adottata u (ii) għall-bini mill-ġdid tal-karriera tiegħu li ġiet interrotta b’mod irregolari permezz tad-deċiżjoni tat-tħassir tal-kuntratt tiegħu;
            
         
               —
            
            
               sussidjarjament, f’każ li r-rijintegrazzjoni tar-rikorrent twassal għal diffikultajiet prattiċi kbar jekk tkun tidher eċċessiva fir-rigward tas-sitwazzjoni ta’ terzi, tikkundanna lill-konvenut għall-ħlas ta’ kumpens pekunjarju ekwu għat-tħassir illegali tal-kuntratt tiegħu, billi jittieħdu inkunsiderazzjoni mhux biss it-telf ta’ remunerazzjoni fil-passat iżda wkoll tat-telf serju ta’ opportunità tar-rikorrent li jibqa’ fis-servizz tal-UASI sal-età tal-irtirar tiegħu fil-kuntest ta’ kuntratt għal żmien mhux determinat u li javvanza fil-karriera tiegħu;
            
         
               —
            
            
               fi kwalunkwe każ, jikkundanna lil-konvenut għall-ħlas tad-danni bħala kumpens għad-danni moral allegatament subiti, ivvalutati ex aequo et bono fl-ammont ta’ EUR 15  000;
            
         
               —
            
            
               tikkundanna lill-UASI għall-ispejjeż kollha.